Årets Motorsportstalent 2011 kan blive den lokale rallycrosskører Ulrik Linnemann fra Skivum. Han er indstillet af Dansk Automobil Sports Union (DASU) til prisen. Ulrik Linnemann er nomineret, fordi han har vundet en sølvmedalje ved det officielle FIA Europamesterskab for rallycross, der hedder Super 1600. Prisen til Årets Motorsportstalent 2011 bliver uddelt i cirkusbygningen ved en prisfest for den danske motorsport.
Den nordjyske rallycrosskører Ulrik Linnemann er nomineret til Årets Motorsportstalent 2011.